作者:張可久
標題:中呂・朱履曲歸興
內容:堂上先生解印，松邊雅子迎門，歸來不管晉無人。鶯花新伴等，鵝鴨舊比鄰，怕稱呼陶令尹。山中書事一夢黃粱高枕，千年《白雪》遺音，野猿嗔客訪雲林。瓦溝彈桂子，石磴拂松陰，仙翁留共飲。秋江晚興雨驟風狂已過，酒朋詩伴無多，一舸飄然佔煙波。新炊菰米飯，道和〔竹枝〕歌，蘆花深處躲。湖上有感玉雪亭前老樹，翠煙橋外平蕪，物是人非謾嗟吁。海榴曾結子，江燕几將雛，名園三換主。山中晚秋雲頂陳摶高枕，山頭杜甫長吟，秋客無風到西林。泉鳴溪漱玉，菊老地鋪金，葉紅山衣錦。爛柯洞永日長閒福地，清風自掩巖扉，樵翁隨得道童歸。蒼松林下月，白石洞中棋，碧雲潭上水。春晚朝雨過紅銷錦障，晚風狂香散珠囊，杜鵑聲裡又斜陽。三月當三十日，一醉抵一千場，綠陰濃芳草長。仙遊二首題姓字《列仙后傳》，寄情懷《秋水》全篇，玲瓏花月小壺天。煮黃金還酒債，種白玉結仙緣，袖青蛇□閬苑。夥火山中丹灶，順流溪上詩飄，鶴聲吹過紫雲橋。苔封山徑冷，松倚石床高，花藏仙洞小。